open-index/open-wikipedia-markdown huggingface dataset:
பேட்ரிக் ஒயிட்

**பேட்ரிக் விக்டர் மார்டின்டேல் ஒயிட்** (28 மே 1912 -30 செப்டம்பர் 1990) ஒரு ஆஸ்திரேலிய எழுத்தாளர். இருபதாம் நூற்றாண்டில் மிக முக்கிய ஆங்கில மொழி புதின எழுத்தாளர்களில் இவரும் ஒருவர். 1935 முதல் 1987 வரை இவர் பன்னிரண்டு புதினங்கள், மூன்று சிறுகதை தொகுப்புகள் மற்றும் எட்டு நாடகங்களை வெளியிட்டார். ஒயிட்டின் புதினங்கள் நகைச்சுவை, பளபளப்பான உரைநடை, நகரும் இயல்புடைய கதைக்குரிய, மேலான கருத்துக்கள் மற்றும் கதாபாத்திரங்களின் மனது மற்றும் எண்ணங்களை வார்த்தைகளால் வெளிப்படுத்தும் இயல்பு ஆகியவைகளை உள்ளடக்கியது. இவர் 1973 ஆம் ஆண்டு இலக்கியத்திற்கான நோபல் பரிசை பெற்றார். இவர் மைல்ஸ் ஃப்ரான்ங்லின் என்ற விருதையும் பெற்றிருக்கிறார்.

## படைப்புகள்:
### புதினங்கள்:
# ஹேப்பி வேல்லி(1939)
# தி லிவ்ங் அன்ட் தி டெட்(1941)
# தி ஆன்ட்ஸ் ஸ்டோரி(1948)
# தி ட்ரீ ஆஃப் மேன்(1955)
# வாஸ்(1957)
# ரைடர்ஸ் இன் தி ச்சாரியட்(1961)
# தி சாலிட் மன்டேலா(1966)
# தி விவிசெக்டார்(1970)
# தி ஐ ஆஃப் தி ஸ்டாம்(1973)
# தி ஃப்ரின்ஞ் ஆஃப் லீவ்ஸ்(1976)
# தி ட்வைபார்ன் அஃப்ஃபேர்(1979)
# மெமொயர்ஸ் ஆஃப் மெனி இன் ஒன்(1986)
# தி கேங்கிங் கார்டன்(2012)(முழுமையில்லாதது)'' 
                   
### சிறுகதை தொகுப்புகள்:
# தி பர்ன்ட் ஒன்ஸ்(1964)
# காக்கடூஸ்(1974)
# திரீ அன்யீசி பீசஸ்(1987)

### கவிதைகள்:
# முப்பது கவிதைகள் பேட்ரிக் விக்டர் மார்டின்டேல் என்ற புனைப்பெயரில் எழுதப்பட்டது.      
# தி புலொமேன் அன்ட் அதர் பொயம்ஸ்(1935)

### நாடகங்கள்:
# ப்ரட் அன்ட் பட்டர் உமென்(1935)வெளிவராதது
# தி ஸ்கூல் ஃபார் ஃபிரென்ட்ஸ்(1935)வெளிவராதது
# ரிட்டன் டு அபிஸ்ஸினியா(1948)வெளிவராதது
# தி ஃஹாம் ஃப்யூனெரல்(1947)
# தி சீசன் அட் சரசபரில்லா(1962)
# எ ச்செர்ரி ஸோல்(1963)   
# நைட் ஆன் பால்ட் மௌன்டெய்ன்(1964)
# பிஹ் டாய்ஸ்(1977)    
# சிக்னல் ட்ரைவர்:எ மொராலிட்டி ப்லே ஃபார் தி டைம்ஸ்(1982)
# நெதர்வுட்(1983)
# ஷெப்பர்ட் ஆன் தி ராக்ஸ்(1987)

### திரைக்கதை:
# தி நைட் தி ப்ராவ்லெர்(1978)

### சுயசரிதை:
# ஃப்லாஸ் இன் தி ஹிலாஸ்(1981)

பகுப்பு:1912 பிறப்புகள்
பகுப்பு:1990 இறப்புகள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற ஆத்திரேலியர்கள்
பகுப்பு:ஆத்திரேலிய எழுத்தாளர்கள்
தொண்டராம்பட்டு கிழக்கு

**இந்தியா,தமிழ்நாடு,தஞ்சாவூர் மாவட்டம்,ஒரத்தநாடு தாலுக்காவில் தொண்டராம்பட்டு என்ற கிராமம் உள்ளது.  **

## விளக்கப்படங்கள்
தொண்டராம்பட்டில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 1595 ஆண்கள்- 728  மற்றும் பெண்கள்- 867 . பாலின விகிதம்  1191 ஆக இருந்தது. கல்வியறிவு விகிதம்  62.91 உள்ளது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
குறிச்சி, தஞ்சாவூர்

**குறிச்சி** என்ற கிராமம், இந்தியாவின், தமிழ்நாடு மாநிலத்தில், தஞ்சாவூர் மாவட்டத்தின் பட்டுக்கோட்டை தாலுக்காவில் உள்ளது.

## விளக்கப்படங்கள்
குறிச்சியில் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 1523 ஆண்கள்- 741  மற்றும் பெண்கள்-782 . பாலின விகிதம்  1055 ஆக இருந்தது. கல்வியறிவு விகிதம்  75.84 உள்ளது.

## குறிப்புகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
திருப்பந்துறை

**திருப்பந்துறை** என்பது இந்தியா தீபகற்பத்தில் தமிழ்நாடு மாநிலத்தின் தஞ்சாவூர் மாவட்டம் கும்பகோணம் தாலுக்காவில் உள்ள ஒரு கிராமம் ஆகும்.

## மக்கட்தொகை
திருப்பந்துறையில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1321 ஆகும். இதில் ஆண்கள்- 684 மற்றும் பெண்கள்- 637. பாலின விகிதம் 931 ஆக இருந்தது. எழுத்தறிவு விகிதம் 76.38 ஆக உள்ளது.

## குறிப்புகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
இனாத்துக்கன்பட்டி

**இனாத்துக்கன்பட்டி** (Inathukanpatti) இந்தியாவின் தமிழ்நாடு மாநிலம் தஞ்சாவூர் மாவட்டத்தில், தஞ்சாவூர் தாலுக்காவில் இருக்கும் ஒரு கிராமமாகும்.

## விளக்கப்படங்கள்
இனாத்துக்கன்பட்டியில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 3369 ஆண்கள் மற்றும் பெண்கள் உள்ளனர். பாலின விகிதம்  988 ஆக உள்ளது. கல்வியறிவு விகிதம் 65.08 உள்ளது.

## குறிப்புகள்

பகுப்பு:தஞ்சாவூர் மாவட்டத்திலுள்ள கிராமங்கள்
சோடியம் நாப்தலீனைடு

**சோடியம் நாப்தலீனைடு** (*Sodium naphthalenide*) என்பது C10H8Na என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சோடியம் நாப்தலைடு என்ற பெயராலும் இச்சேர்மம் அழைக்கப்படுகிறது. கரிம உப்பான இச்சேர்மத்தின் அயனிக் கட்டமைப்பு Na+C10H8− என்று எழுதப்படுகிறது. ஆய்வகங்களில் கரிம, கரிமவுலோக, கனிம வேதியியல் பிரிவுகளில் ஓர் ஒடுக்கியாக பயன்படுத்தப்படுகிறது. ஒரு திண்மமாக இதை தனிமைப்படுத்த இயல்வதில்லை. ஆனால் வழக்கமாக பயன்படுத்துவதற்கு சற்று முன்பாக இச்சேர்மத்தை தயாரித்துக் கொள்வர்.

## தயாரிப்பும் பண்புகளும்

டெட்ராஐதரோபியூரான் அல்லது டைமெத்தாக்சியீத்தேன் போன்ற ஈதர் கரைப்பானில் கரைக்கப்பட்ட நாப்தலீனுடன் உலோகத்தை இட்டு நன்கு கலக்குவதன் மூலமாக கார உலோக நாப்தலீனைடுகள் தயாரிக்கப்படுகின்றன. இவ்வினையில் உருவாகும் உப்பு அடர் பச்சை நிறத்தில் காணப்படுகிறது . எதிர்மின் அயனி ஒர் இயங்குறுப்பு ஆகும். ஒடுக்கத்திறல் மதிப்பு 2.5 V  என்ற மதிப்புக்கு அருகில் சாதாராண ஐதரசன் மின்வாயுடன், g = 2.0 என்ற மதிப்புக்கு அருகில் வலிமையான அயக்காந்த ஒத்திசைவு குறிப்பை இச்சேர்மம் அளிக்கிறது. ஆழ்ந்த பச்சை நிறம் 463,735 நானோமீட்டர் ஈர்ப்பு மையத்தில் தோன்றுகிறது.

எதிர்மின் அயனி ஒரு வலிமையான காரத்தன்மையுடைய அயனியாகும். குறிப்பாக படியிறக்க வழிமுறையானது தண்ணீருடன் வினை மற்றும் தொடர்புடைய புரோட்டான் மூலங்களை உள்ளடக்கியுள்ளது. இவ்வினைகள் டை ஐதரோநாப்தலீனை வழங்க உதவுகின்றன.

:2 NaC10H8  +  2 H2O    →   C10H10  +  C10H8  +  2 NaOH

## தொடர்புடைய முகவர்கள்

சில செயற்கைச் செயல்முறைகளில் சோடியம் நாப்தலீனைடு அளவுக்கு மீறிய ஒடுக்கத்தை அளிக்கின்றன. இம்மாதிரியான நிகழ்வுகளில் மிதமான ஒடுக்கிகள் தேர்ந்தெடுக்கப்படுகின்றன. அதிக எண்ணிக்கையிலான வளையங்கள் கொண்டவை மிதமான ஒடுக்கியாகச் செயல்படுகின்றன. சோடியம் அசிநாப்தலீனைடு 0.75 வோல்ட்டு அளவுக்கு மிதமான ஒடுக்கியாகும். 
இதேபோல இதனையொத்த இலித்தியம் உப்பும், இலித்தியம் நாப்தலீனைடாக அறியப்படுகிறது.

## மேற்கோள்கள்

பகுப்பு:சோடியம் சேர்மங்கள்
பகுப்பு:ஒடுக்கிகள்
பகுப்பு:தனி உறுப்புகள்
பகுப்பு:கரிமசோடியம் சேர்மங்கள்
தில்லையம்பூர்

இந்தியா, தமிழ்நாடு, தஞ்சாவூர் மாவட்டம் கும்பகோணம் தாலுகாவில் **தில்லையம்பூர்** என்ற கிராமம் உள்ளது. 

## விளக்கப்படங்கள்
தில்லையம்பூரில் 2001-இல் மக்கள் தொகை கணக்கெடுப்பின்படி,  மொத்த மக்கள் தொகை- 3,282 ஆண்கள்- 1,679 மற்றும் பெண்கள்-1,603. பாலின விகிதம் 955 ஆக உள்ளது. கல்வியறிவு விகிதம் 67.91

## குறிப்புகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
குரோமிக் அமில மின்கலம்

thumb|250x250px|பைகுரோமேட் மின்கலங்கள் இடது  - ஒற்றைத் திரவம், வலது - இரு திரவங்கள்
**குரோமிக் அமில மின்கலமானது **(Chromic acid cell) குரோமிக் அமிலத்தை முனைவாக்கமகற்றியாகப் பயன்படுத்தும் ஒரு முதன்மை மின்கலமாகும்.  வழக்கமாக, பொட்டாசியம் டைகுரோமேட்டு கரைசலை கந்தக அமிலம் கொண்டு அமிலத்தன்மை பெறச்செய்யும் போது குரோமிக் அமிலமானது பெறப்படுகிறது. பொட்டாசியம் டைகுரோமேட்டின் பழைய பெயர் பொட்டாசியம் பைகுரோமேட் ஆகும். இதன் காரணமாக இந்த முதன்மை மின்கலம் பைகுரோமேட்டு மின்கலம் என அழைக்கப்படுகிறது.  இந்த மின்கலம் தற்போதைய நிலையில் பயன்பாட்டில் இல்லையென்றாலும் கூட வரலாற்று நோக்கில் இதை அறிந்து கொள்ளலாம். 

## வரலாறு

## அமைப்பு
மின்கலத்தின் முதன்மை பாகங்கள்:
* நேர்மின்வாய், துத்தநாகம்
* மின்பகுளி, நீர்த்த கந்தக அமிலம்
* முனைவாக்கமகற்றி, குரோமிக் அமிலம்
* எதிர்மின்வாய், கார்பன்
இந்த மின்கலமானது இரண்டு வடிவங்களில் அமைக்கப்பட்டிருந்தது. முதல் வகையானது ஒற்றை திரவ வகையாகவும் (போக்கென்டிராப் என்பவர்  பெயரை நினைவுபடுத்தும் விதமாக), இரண்டாவது வகையானது, இரண்டு திரவ வகையாகவும் (புல்லர் என்பவரை நினைவுபடுத்தும் விதமாக) வடிவமைக்கப்பட்டிருந்தன. இந்த இரண்டு மின்கலங்களிலும், மின்கலத்தின்  மின்னழுத்தமானது 2 வோல்ட்டுகள் வரை மட்டுமேயாகும். 

### போக்கென்டிராப் மின்கலம்
மின்கலமானது இரண்டு கார்பன் தகடுகளுக்கு இடையில் ஒரு துத்தநாகத் தகடு கொண்ட ஒரு நீண்ட கழுத்தையுடைய கண்ணாடி பாட்டிலில் அமைக்கப்பட்டது. மின்னாற்பகுப்பு மற்றும் டிஸ்போலரைசர் கலந்திருந்தது. கலவை பயன்பாட்டில் இல்லாதபோதும் இந்த கலவையைத் துத்தநாக தகடு கலைத்துவிடும், எனவே திரவத்திலிருந்து துத்தநாகத் தகடுகளை தூக்கி, பாட்டில் கழுத்தில் வைப்பதற்கு ஒரு வழிமுறை இருந்தது.

### புல்லர் மின்கலம் (Fuller cell)
புல்லர் மின்கலம் (Fuller cell), கண்ணாடி அல்லது பளபளப்பான மண் பாத்திரத்தில் அமைக்கப்பட்டிருந்தது. இக்கலன் குரோமிக் அமிலக் கரைசல், கார்பன் தட்டு மற்றும் ஒரு நுண்துளைகளையுடைய மண் பானை ஆகியவற்றை உள்ளடக்கியது. நுண்ணிய துளைகளைக் கொண்ட மண் கலமானது, கந்தக அமிலம், துத்தநாகத் தண்டு, மற்றும் சிறிய அளவு பாதரசம் ஆகியவற்றைக் கொண்டுள்ளது. இந்த பாதரசம் துத்தநாகத்துடன் ஒரு இரசக்கலவையை உருவாக்கி, இந்த இடத்தில் நடக்கும் வினையின் வேகத்தைக் குறைக்கிறது. அதாவது, மின்கலமானது பயன்பாட்டில் இல்லாதபோது, துத்தநாகமானது வீணான முறையில் கரைவதைக் குறைக்கிறது. 

## மேற்கோள்கள்


## வெளி இணைப்புகள்
* Website: Telegraph batteries 

பகுப்பு:மின்கலங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஆடுதுறை - 2 (நெல்)

**ஏ டி டீ - 2** (*ADT 2*) பிரபலமாக **வெள்ளை சிறுமணி** (*White sirumani*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
நீண்டகால நெற்பயிர்களில் ஒன்றான இது, 165 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள தமிழகத்தின் தஞ்சை மாவட்டத்தில் சாகுபடி செய்ய ஏற்றதும், சாப்பாட்டிற்கு உகந்ததுமாக கூறப்படும் ஏ டி டீ - 2 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்நெல் இரகம் ஒரு ஏக்கருக்கு 3400 கிலோவரை (* 3.4 t/ha*) மகசூல் தரக்கூடியது.  
* இதன் தானியமணிகள் தடித்து குட்டையாக உள்ளது.
* இந்நேல்லின் அரிசி, வெள்ளை நிறத்தில் காணப்படுகிறது.
* இது ஏ டி டீ - 1 இன் நெல்லை விடவும் சிறந்ததாக கருதப்படுகிறது.
* இவ்வகை நெற்பயிர், சம்பா மற்றும் தாளடி பருவத்திற்கு மிகவும் உகந்ததாக கூறப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பெர்ரிக் குளோரைடு சோதனை

**பெர்ரிக் குளோரைடு சோதனை**யானது (Ferric chloride test) ஒரு மாதிரி அல்லது சேர்மத்தில் பீனாலிக் தொகுதியின் இருப்பினைக் கண்டறியப் (உதாரணமாக, தாவரங்களின் சாற்றில் காணப்படும் இயற்கை பீனால்களைக் கண்டறிதல்) பயன்படுகிறது.  ஈனால்கள், ஐதராக்சமிக் அமிலங்கள், ஆக்சைம்கள் மற்றும் சல்பினிக்  அமிலங்கள் ஆகியவை இந்தச் சோதனையில் நேர்மறையான முடிவைத் தருகின்றன. நவீன நிறமாலைகாட்டிச்சோதனைகள் உதாரணமாக, அகச்சிவப்பு நிறமாலையியல் (IR Spectroscopy), அணுக்கருக் காந்த  ஒத்ததிர்வு நிறமாலையியல் (NMR Spectroscopy) போன்றவை பெயர் தெரியாத சேர்மங்களைக் கண்டறிவதில் மிகவும் மேம்பட்ட முறைகளாக இருப்பினும் கூட  புரோமின் சோதனையானது பெர்ரிக் குளோரைடு சோதனையின் முடிவை உறுதிசெய்வதில் பயனுள்ளதாக இருக்கிறது.  மொத்த பீனால்களின் அளவானது நிறமாலையியலின் பாலின்-சியோகால்டீயு அளவீட்டு முறையின் படி கணக்கிடப்படுகிறது.

## நுட்பம்
சோதித்தறியப்பட வேண்டிய மாதிரியானது நீர் மற்றும் எத்தனால் கலந்த கலவையில் கரைக்கப்படுகிறது.  இந்தக் கரைசலுடன் நீர்த்த பெர்ரிக் குளோரைடு கரைசலானது சேர்க்கப்படுகிறது.  சிவப்பு, நீலம், பச்சை அல்லது கருஞ்சிவப்பு நிறங்களின் தோற்றம் பீனால்களின் இருப்பைக் குறிக்கிறது.  சோதித்தறியப்பட வேண்டிய மாதிரியானது, நீரில் கரையாததாக இருந்தால், சிறிதளவு பிரிடீன் சேர்க்கப்பட்ட டைகுளோரோமீத்தேனில் கரைக்கப்படலாம்.

## வேதியியல்
பீனால்கள்  Fe(III)+ அயனியுடன் அடர்ந்த கருஊதா நிற அணைவுச்சேர்மங்களைத்  தருகிறது.   இந்த நிறமானது, பீனாலின் {Fe-[o-Ph]6}3- தன்மையைப் பொறுத்து  நீலம், பச்சை மற்றும் சிவப்பாகக் கூட இருக்கலாம்.

## மருத்துவப் பரிசோதனைகளில் பயன்பாடு
இந்தச் சோதனையானது பிறப்பின் போதே ஏற்படும் வளர்சிதைமாற்றக் குறைபாடுகளுக்குக் காரணமாக இருக்கலாம் எனக் கருதப்படுகிற சிறுநீரில் காணப்படும் பினைல் கீட்டோனுாரியா போன்ற வளர்சிதை வினைமாற்றப் பொருட்களைக் கண்டறியப் பயன்படுகிறது. பினைல்பைரூவேட் போன்ற சேர்மங்கள் பிளாசுமாவில் அதிகரிக்கும் போது சிறுநீரின் மூலமாக வெளியேற்றப்படுகின்றன. இந்தச் சோதனையானது, ஆசுபிரின் மருந்தானது அளவுக்கு அதிகமாக உட்கொள்ளப்பட்டிருப்பதைக் கண்டறிய உதவும் சிறுநீரில் வெளியாகும் பொருளான சாலிசிலேட்டுகளைக் கண்டறியவும் பயன்படுத்தப்படுகிறது.

## மேற்கோள்கள்

பகுப்பு:வேதியியல் பரிசோதனைகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
டிரைகீட்டோன்

**டிரைகீட்டோன் அல்லது டிரையோன்** *(Triketone or Trione)* என்பது மூன்று கீட்டோன் வேதி வினைக்குழுக்களைக் கொண்டிருக்கும் ஒரு மூலக்கூறைக் குறிக்கும்.

வளையபுரோப்பேன்டிரையோன், பார்பிட்யூரிக் அமிலம், டிரையசீன் சயனூரிக் அமிலம் போன்றவை எளிய டிரைகீட்டோன்களாகும். குரோகோனிக் அமிலத்தில் ஐதராக்சி குழுக்கள் உள்ளன. நின்னைதரீனில் ஒரு கீட்டோன் குழு நீரேற்றப்பட்டிருக்கும்.
 
டிரையூரெட் உள்ளிட்ட நேரியல் டிரைகீட்டோன் சேர்மங்கள் அடுத்தடுத்த மூன்று கார்பனைல் குழுக்களுடன் மெசுவாக்சாலிக் அமிலம் மற்றும் டையாக்சோசக்சினிக் அமிலம் ஆகியனவற்ரைக் கொண்டுள்ளன. இவை டைகார்பாக்சிலிக் அமிலங்கள் எனவும் கீட்டோனிக் அமிலங்கள் என்றும்கூடக் கருதப்படுகின்றன. டைபீனைல்டிரைகீட்டோன், டைபீனைல்டெட்ராகீட்டோன் மற்றும் டிரைகீட்டோபென்டேன் உள்ளிட்ட டிரைகீட்டோன்கள் 1901 ஆம் ஆண்டுகளில் அறியப்பட்டவையாகும் . 
 
## இவற்றையும் காண்க
*டைகீட்டோன்

## மேற்கோள்கள்

பகுப்பு:டிரைகீட்டோன்கள்
பெட்டிப்பூட்டு இயக்கம்

வலது|thumb|பக்கம்-பக்கமான பெட்டிப்பூட்டு இயக்கம். திறந்த நிலையில், சுத்தியல்கள் பின்னிழுக்கப்பட்ட நிலையில், இந்த இயங்குமுறை படத்தில் காட்டப்பட்டுள்ளது.
**பெட்டிப்பூட்டு இயக்கம்** (ஆங்கிலம்: boxlock action, *பாக்ஸ்லாக் ஆக்ஷன்*) என்பது, 1875-லிருந்து இரட்டைக்குழல் சிதறுதுமுக்கிகளில் பொதுவாக பிரயோகப்படுத்தப்பட்ட, ஒரு சுத்தியலில்லா இயங்குநுட்பம் ஆகும். முந்தைய வெஸ்ட்லீ ரிச்சர்ட்ஸ் இயங்குநுட்பத்தை அடிப்படையாகக் கொண்டு, ஆன்சன் மற்றும் டீலீ, என்பவர்களால் இந்த இயங்குநுட்பம் உருவாக்கப்பட்டது. இந்த பெட்டிப்பூட்டு இயக்கமானது, மறைத்து வைக்கப்பட்ட, தானே-பின்னுழுத்துக் கொள்ளவல்ல சுத்தியல்களை, உடைவு-இயக்கத்தில் பிரயோகிக்கிறது. ஆரம்பத்தில் பல விளையட்டுவீரர்களும், உற்பத்தியாளர்களும் இதை எதிர்த்தனர், ஆனால் விரைவிலேயே பெட்டிப்பூட்டு இயக்கம், இரட்டைக்குழல் சிதறுதுமுக்கியின் ஆதிக்கமிக்க வடிவம் ஆனது.

## விரிவுரை
சுத்தியலில்லா இயங்குமுறைகளின், ஒரு நீண்டகால பரிணாமத்தால் வந்தது தான், ஆன்சன் மற்றும் டீலி என்ற இரு துமுக்கிக்கொல்லர்களால் உருவான பெட்டிப்பூட்டு இயக்கம். இவர்கள் 1875-ல் வெஸ்ட்லீ-ரிச்சர்ட்ஸ் நிறுவனத்தில் பணியாற்றிக் கொண்டிருந்தனர். அக்காலத்தில் இருந்த வெளிப்புற சுத்தியல் ரகங்களைவிட குறைவான நகரும் பாகங்களுடைய சுத்தியலில்லாத, ஒரு எளிய, அழகான இயங்குமுறை தான், ஆன்சன் மற்றும் டீலீயின் பங்களிப்பு ஆகும். 

## மேலும் பார்க்க
* சிதறுதுமுக்கி

## மேற்கோள்கள்

பகுப்பு:சுடுகலன் இயக்கங்கள்
ஆக்சோலினிக் அமிலம்

**ஆக்சோலினிக் அமிலம்** *(Oxolinic acid)* என்பது ஒரு குயினோலோன் எதிர் உயிரியாகும். 1970 களில் சப்பான் நாட்டில் இது தயாரிக்கப்பட்டது . இம்மருந்தை ஐந்து முதல் 10 நாட்கள் வரை வாய்வழியாக 12-20மி.கி/கி.கி மருந்தளவாக கொடுத்து நிர்வகிக்கிறார்கள். நொதி டி.என்.ஏ. கைரேசை தடுத்து இம்மருந்து வேலை செய்கிறது. டோபாமைன் மீளேற்புத் தடுப்பியாகவும், சுண்டெலிகளில் கிளர்வூட்டு விளைவுகளை உண்டாக்கும் பொருளாகவும் இது செயல்படுகிறது .  

## மேற்கோள்கள்

பகுப்பு:பல்லினவளையச் சேர்மங்கள் (3 வளையங்கள்)
பகுப்பு:கார்பாக்சிலிக் அமிலங்கள்
பகுப்பு:ஆக்சிசன் பல்லின வளையங்கள்
பகுப்பு:நைதரசன் பல்லினவளையங்கள்
மார்கரெட் காக்பர்ன்

**மார்கரெட் காக்பர்ன்** (*Margaret Bushby Lascelles Cockburn*, 2 சூலை 1829 – 26 மார்ச் 1928) ஓர் ஓவியரும், தொழில்முறையற்ற பறவையியலாளரும் ஆவார்.

## வாழ்க்கைக் குறிப்பு
தமிழ்நாட்டில் சேலத்தில் 1829 இல் இவர் பிறந்தார். இவரின் தந்தை எம். டி. காக்பர்ன் மாவட்ட அதிகாரியாகப் பணியாற்றினார். 1855 இல் இருந்து நீலகிரியில் வாழ்ந்து வந்தார். மார்கரெட் ஆல்போர்ட்சு தோட்டத்தில் தேயிலை உற்பத்தியில் ஈடுபட்டு பின்னர் உள்ளூர் இயற்கை வரலாற்றை ஆராய்ந்து வந்தார். இவரது பல கட்டுரைகள் ஆலன் ஆக்டவியன் ஹியூமின் ஆக்கங்களில் வெளிவந்துள்ளன. 858 ஆம் ஆண்டு முதல் பறவைகளையும் தாவரங்களையும் படங்களாக வரைய ஆரம்பித்தார். கோத்தகிரியில் இவர் வரைந்த ஓவியங்களை இலண்டன் இயற்கை வரலாற்று அருங்காட்சியகம் 2002 இல் நாட்குறிப்பாக வெளியிட்டது. இவரது பட்டாம்பூச்சிகளின் தொகுப்பு ஒன்றும் இங்கு வைக்கப்பட்டுள்ளது.

இவர் வரைந்த படங்கள் தொகுக்கப்பட்டு 'நீலகிரி பேர்ட்ஸ் அண்ட் மிஸ்ஸலேனியஸ்' என்ற தலைப்பில் புத்தகமாக வெளியிடப்பட்டது. இவர் பறவைகள் கூடுகட்டும் விதத்தை முறையாக ஆவணப்படுத்தினார். 61 பறவையினங்களின் இனப்பெருக்க முறைகளை ஆவணப்படுத்தினார். இவர் 1928 ஆம் ஆண்டு மார்ச்சு 26 இல் மறைந்தார்.

இவர் படுகர்களுக்கான முதலாவது பள்ளியை ஆரம்பித்தார். கோத்தகிரியில் 1867 இல் தேவாலயம் ஒன்றை அமைப்பதில் பங்காற்றினார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

## வெளி இணைப்புகள்
* Pictures from the Natural History Museum 
* Gravestone from the Kotagiri cemetery

பகுப்பு:இந்தியப் பெண் ஓவியர்கள்
பகுப்பு:1928 இறப்புகள்
பகுப்பு:1829 பிறப்புகள்
பகுப்பு:சேலம் மாவட்ட மக்கள்
பகுப்பு:இந்திய விலங்கியலாளர்கள்
பகுப்பு:தமிழக ஓவியர்கள்
பகுப்பு:நீலகிரி மாவட்ட மக்கள்
பகுப்பு:இந்தியப் பறவையியலாளர்கள்
பகுப்பு:இந்தியப் பெண் அறிவியலாளர்கள்
கலிஃபோர்னிதின்

**கலிஃபோர்னிதின்** *(Californidine)* என்பது  C21H22NO3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஆல்க்கலாய்டு சேர்மமான இது கலிஃபோர்னியா பாப்பி (எசுசொல்சியா கலிஃபோர்னிகா) என்ற பூக்குந்தாவரத்திலிருந்து பிரித்தெடுக்கப்படுகிறது . இதனாலேயே இவ்வேதிப்பொருள் கலிஃபோர்னிதின் என்ற பெயரைப் பெற்றுள்ளது.  எசுசொல்சியா என்ற பேரினத்தைச் சேர்ந்த மற்ற தாவரங்களிலிருந்தும் இது பிரித்தெடுக்கப்படுகிறது . 

## மேற்கோள்கள்

பகுப்பு:பென்சோடையாக்சோல்கள்
பகுப்பு:நைதரசன் பல்லினவளையங்கள்
பகுப்பு:ஆக்சிசன் பல்லின வளையங்கள்
ஏனாநல்லூர்

தமிழ்நாடு, தஞ்சாவூர் மாவட்டம், கும்பகோணம் தாலுகாவில் ஏனாநல்லூர் என்ற கிராமம் உள்ளது. 

## விளக்கப்படங்கள்
ஏனாநல்லூரில் 2001-ல் மக்கள் தொகை கணக்கெடுப்பின்படி, மொத்த மக்கட்தொகை -2079.  ஆண்கள்- 1068 மற்றும் பெண்கள்- 1011 . பாலின விகிதம்  947 ஆக உள்ளது. கல்வியறிவு விகிதம், 69.19.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
புகழ் சில்லத்தூர்

**இந்தியா,தமிழ்நாடு,தஞ்சாவூர் மாவட்டம் ஒரத்தநாடு தாலுக்காவில்  புகழ் சில்லத்தூர் என்ற கிராமம் உள்ளது.   **

## விளக்கப்படங்கள்
புகழ் சில்லத்தூரில் 2001 மக்கள் தொகை கணக்கெடுப்பின்படி,  மொத்த மக்கள் தொகை- 598  ஆண்கள்- 304  மற்றும் பெண்கள்- 294 . பாலின விகிதம்  967 ஆக இருந்தது. கல்வியறிவு விகிதம்  36.26 உள்ளது.

## குறிப்புகள்
* 
பகுப்பு:தஞ்சாவூர் மாவட்டத்திலுள்ள கிராமங்கள்
சோடியம் மெட்டாவனேடேட்டு

**சோடியம் மெட்டாவனேடேட்டு** *(Sodium metavanadate)* என்பது NaVO3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் . இது மஞ்சள் நிறத்துடன் நீரில் கரையக்கூடிய திண்ம உப்பாக உள்ளது. மெட்டாமுனிரைட்டு (நீரிலி வடிவம்), முனிரைட்டு (இருநீரேற்று வடிவம்) உள்ளிட்டவை இயற்கையில் காணப்படுகின்றன. இவ்விரண்டுமே அரிய நிலையில் கிடைக்கின்றன. வனெடியம் மற்றும் யுரேனியம் கொண்டுள்ள மணற்பாறைகளில், குறிப்பாக மத்திய, மேற்கு அமெரிக்காவில் மெட்டாமுனிரைட்டு காணப்படுகிறது. பாக்கித்தானிலும், தென் ஆப்பிரிக்காவிலும் முனிரைட்டு கிடைக்கிறது . 

## மேற்கோள்கள்

பகுப்பு:சோடியம் சேர்மங்கள்
பகுப்பு:வனேடேட்டுகள்
இராமானுஜபுரம், தஞ்சாவூர்

**இராமானுஜபுரம்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும். 

## விளக்கப்படங்கள்

இராமானுஜபுரத்தில் 2001 -இல் மக்கட்தொகை கணக்கெடுப்பின்படி மொத்த மக்கள் தொகை- 2217 ஆக இருந்தது. இந்த மக்கள் தொகையில் ஆண்கள்- 1115 என்ற எண்ணிக்கையிலும் பெண்களின் எண்ணிக்கை 1102 ஆகவும் இருந்தது.கல்வியறிவு விகிதம் 56.55 ஆக உள்ளது.

## குறிப்புகள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
தலைகீழ் நுண்நோக்கி

[வலது|thumb|267x267px|[இழைய வளர்ப்பு|திசு வளர்ப்பு பரிசோதனையில் பயன்படும் தலைகீழ் நுண்ணோக்கி]]
**தலைகீழ் நுண்நோக்கி** என்பது ஒளி மூலம் மற்றும் ஒளி ஒடுக்கி (Condenser) ஆகியவை மேலேயும், வில்லைத் தொகுப்பு (Lens System) கீழேயும் உள்ள அமைப்பு ஆகும்.

இது 1850 ஆம் ஆண்டில் துலான் பல்கலைக்கழகத்தின் (முன்னர் லூசியானாவின் மருத்துவக் கல்லூரி என பெயரிடப்பட்டது) பேராசிரியரான சே. லாரன்சு சுமித்தால் கண்டுபிடிக்கப்பட்டது.

## உருவாக்கும் விதம்
தலைகீழ் நுண்ணோக்கியின் மூலம் காணும் மாதிரி வைக்கும் மேடை நிலையாக (Stage) நகராமல் இருக்கும். வில்லைத் தொகுப்பின் பொருளருகு வில்லையின் குவிய தூரம்  மட்டுமே செங்குத்து அச்சில் சரிசெய்யப்படுகிறது. குவிய தூரத்தை மிக துல்லியமாக சரி செய்ய இரட்டைக் குமிழ் திருகு ஒன்று உள்ளது.

நுண்ணோக்கியின் அளவைப் பொறுத்து, வேறுபட்ட உருப்பெருக்கங்களையுடைய நான்கு முதல் ஆறு பொருளருகு  வில்லைகளைத் தேவைக்கேற்ப சுழற்றி பொருத்துமாறு  ஒரு அமைப்பு உள்ளது. நுண்ணோக்கியுடன் ஒரு  காணொளி கருவி (Video camera),  உடனொளிர்தல் கருவி (Fluorescence illumination), பொதுக்குவிய வரியோட்டக் கருவி  (Confocal scanning) இதனுடன் இன்னும் சில கருவிகளும் இணைக்கப்பட்டுள்ளது

## உயிரியல் பயன்பாடுகள்
வழக்கமான நுண்ணோக்கியில் ஒரு கண்ணாடி படவில்லை (Slides) வழியாகவே உருப்பெருக்கம் காணப்படுகிறது. தலைகீழ் நுண்ணோக்கிகள், ஒரு பெரிய கொள்கலனில் வைக்கப்பட்டுள்ள உயிருள்ள செல்கள் அல்லது உயிரினங்களைக் காண்பதற்கு பயன்படுகிறது. (உதாரணம்: திசு வளர்ப்பு கொள்கலன்)  எடுத்துக்காட்டாக காசநோய் நுண்ணுயிரிகள் எவ்வகை மருந்துகளுக்கு கட்டுப்படுகின்றது போன்று, நேரடியாக பார்க்க வேண்டிய  உருப்பெருக்கங்களைக் காண உதவுகிறது

## நுண்ணியக்குமுறை
தலைகீழ் நுண்ணோக்கியை நுட்பமாக இயக்க  மிகச் சிறிய உட்கருவிகள் உள்ளன. இவை மாதிரிகளை துல்லியமாகக் காண உதவுகின்றன.

## மேற்கோள்கள்

## வெளி இணைப்புகள்
* An example of the Nachet-Smith inverted chemical microscope, c. 1885

பகுப்பு:அமெரிக்கக் கண்டுபிடிப்புகள்
பகுப்பு:நுண்நோக்கிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மல்லிப்பட்டினம்

அதிகமான  மீன் உள்ள பிரபலமான இடமாக மல்லிப்பட்டிணம் அமைந்துள்ளது.வெளிநாட்டு மக்கள் அதிகமானோர் இங்கே மீன் வாங்குகின்றனர்.மீன் மற்றும் கடல் உணவு இங்கிருந்து வெளிநாட்டிற்கு ஏற்றுமதி செய்யப்படுகிறது.இம்மல்லிப்பட்டிணத்தில் வெளிநாட்டினர் வந்து பார்க்கும் அளவிற்கு சுற்றுலா தளமாக மனோரா அமைந்துள்ளது. இந்த ஊர்   இந்தியாவில்,தமிழ்நாட்டில்,தஞ்சாவூர்  மாவட்டத்தில்  பட்டுக்கோட்டை தாலுக்காவில்  கடலோர கிராமமாக மல்லிப்பட்டிணம் அமைந்துள்ளது.  .அனைவரும் அறிந்த பிரபலமான மணமேல்குடி மற்றும் அதிராம்பட்டிணம் நகரம்  அருகே மல்லிப்பட்டிணம் அமைந்துள்ளது..மல்லிப்பட்டிணத்திலிருந்து 20.5 கி.மீ. தொலைவில் பட்டுக்கோட்டை தாலுக்கா உள்ளது.சென்னையிலுருந்து 362கி.மீ. தொலைவிலும்,தஞ்சாவூரிலுருந்து 66.5 கி.மீ தொலைவிலும் மல்லிப்பட்டிணம் அமைந்துள்ளது.  அனைவரும் அறிந்த மனோரா கோட்டை அங்கு உள்ளது .

பகுப்பு:தஞ்சாவூர் மாவட்டத்திலுள்ள கிராமங்கள்
அகரதிருமாளம்

**அகரதிருமாளம் கிராமம்**, இந்தியாவின் தமிழ்நாட்டின், திருவாரூர் மாவட்டம், நன்னிலம் வட்டம், நன்னிலம் ஊராட்சி ஒன்றியம், அகரதிருமாளம் ஊராட்சியில் அமைந்த ஒரு கிராமம் ஆகும்.

## மக்கள்தொகை பரம்பல்
அகரத்திருமலத்தில்  2001-ல் மக்கள் தொகை கணக்கெடுப்பின்படி, மொத்த மக்கட் தொகை- 4,177 ஆண்கள்- 2,056 மற்றும் பெண்கள்- 2,121 . பாலின விகிதம்  1032 ஆக இருந்தது. கல்வியறிவு விகிதம்  88.63 உள்ளது.

## குறிப்புகள்
* 
பகுப்பு:திருவாரூர் மாவட்டத்திலுள்ள கிராமங்கள்
மதுபாஷானிபுரம்

**இந்தியா,தமிழ்நாடு,தஞ்சாவூர் மாவட்டம்,பட்டுக்கோட்டை தாலுக்காவில் மதுபாஷானிபுரம் என்ற கிராமம் உள்ளது. **

## விளக்கப்படங்கள்
மதுபாஷானிபுரத்தில்  2001 -ல்  மக்கள் தொகை கணக்கெடுப்பின்படி,  மொத்த மக்கள் தொகை- 1036. ஆண்கள்- 511  மற்றும்  பெண்கள்-525 . பாலின விகிதம்  1027 ஆக இருந்தது.கல்வியறிவு விகிதம்  60.66 உள்ளது..

## குறிப்புகள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
தெற்கு கண்ணனூர்

**தெற்கு கண்ணனூர்**, இந்தியா, தமிழ்நாடு, திருச்சிராப்பள்ளி மாவட்டம், மண்ணச்சநல்லூர் வட்டத்திலுள்ள ஒரு பேரூராட்சி ஆகும். இங்கு திருச்சி - சென்னை நெடுஞ்சாலையில் அமைந்த சமயபுரம் மாரியம்மன் கோயில் , ஆனந்தவள்ளி உடனுறை போஜீஸ்வரர் திருக்கோவில்,  உஜ்ஜையினி ஓம் காளியம்மன் திருக்கோவில் ஆகிய திருக்கோவில்கள் அமையப்பெற்றுள்ளன.

## அமைவிடம்
திருச்சிராப்பள்ளி - சென்னை நெடுஞ்சாலையில், திருச்சியிலிருந்து 8 கிலோ மீட்டர் தொலைவில் மண்ணச்சநல்லூர் வட்டத்தில்  தெற்கு கண்ணனூர் உள்ளது.

## பேரூராட்சியின் அமைப்பு
4.5  சகிமீ பரப்பும், 15 வார்டுகளும்,   61 தெருக்களும் கொண்ட இப்பேரூராட்சி  மண்ணச்சநல்லூர்  (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது. இப்பேரூராட்சி எஸ்.கண்ணனூர் மேற்கு, எஸ்.கண்ணனூர் கிழக்கு என இரண்டு வருவாய் கிராமங்களில் 9 குக்கிராமங்களை உள்ளடக்கியதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3403   வீடுகளும்,  13,073  மக்கள்தொகையும் கொண்டது.

## கோயில்கள்
* சமயபுரம் மாரியம்மன் கோயில்
## குறிப்புகள்

## வெளி இணைப்புகள்
*  பேரூராட்சியின் தொடர்பு மையங்கள்

திருச்சிராப்பள்ளி மாவட்டத்தில் உள்ள பேரூராட்சிகள்
தேசிய குழந்தை உரிமைகள் பாதுகாப்பு ஆணையம்

**தேசிய குழந்தை உரிமைகள் பாதுகாப்பு ஆணையம்** (*National Commission for Protection of Child Rights*) 2005 திசம்பரில் இந்திய நாடாளுமன்றத்தில் இயற்றப்பட்ட குழந்தை உரிமைகள் பாதுகாப்பு சட்டத்தின் அடிப்படையில் அமைக்கப்பட்ட தன்னாட்சி பெற்ற அரசு அமைப்பாகும். இது மத்திய மகளிர் மற்றும் குழந்தைகள் மேம்பாட்டுத் துறையின் கீழ் செயல்படுகிறது. இந்த அமைப்பானது, 2007ஆம் ஆண்டு  மார்ச்சு மாதம் செயல்படத் துவங்கியது.

## குறிக்கோள்
ஐக்கிய நாட்டு சபையின் குழந்தைகள் உரிமைகள் மாநாடு மற்றும் இந்திய அரசமைப்புச் சட்டம் வகுத்துள்ள குழந்தைகளின் உரிமைகள் சட்டங்கள், கொள்கைகள், ஆட்சியமைப்புகள் ஆகியவை முறையாகப் பின்பற்றப்படுதலை உறுதிசெய்தல் இதன் குறிக்கோளாகும். 18 வயது வரையுள்ள அனைவரையும் குழந்தைகளாக இந்த ஆணையம் வரையறுக்கிறது. சுடுதிநரைய்ன்காக்கர் இதன் தற்போதைய தலைவராவார்..

## பணிகள்
பள்ளிகளில் குழந்தைகளுக்கு ஏற்படும் இன்னல்களைத் தீர்க்க தனி குழுக்கள் அமைக்கப்பட வலியுறுத்துகிறது. இக்குழு குழந்தைகளுக்குத் தரப்படும் உடல் மற்றும் மன அளவிலான துன்புறுத்தல்களை விசாரித்து, 48 மணி நேரத்திற்குள் அவை பற்றி உள்ளூர் அல்லது மாவட்ட சட்ட அமைப்புகளில் புகார் செய்ய நடவடிக்கை எடுக்கிறது..
## தெரியவந்தவை
பாதிக்கப்பட்ட 6632 குழந்தைகளிடம் ஆய்வு செய்ததில்,ஆசிரியர்களால் கொடுமைப்படுத்தப்பட்டதாக அனைவரும் தெரிவித்தனர். 75 விழுக்காட்டினர் தாங்கள் அடிக்கப்பட்டதாகவும், 69 விழுக்காட்டினர் கன்னத்தில் அறையப்பட்டதாகவும், 0.4 விழுக்காட்டினர் மின்னதிர்ச்சி தரப்பட்டதாகவும் தெரிவித்தனர்.

## முக்கிய பரிந்துரைகள்
ஆசிரியர்களுக்கு அவர்களது கற்பித்தல் உத்திகளை மேம்படுத்த பயிற்சிகள் தரப்படவேண்டும். குழந்தைகளின் திறமைகள் அனைவராலும் மதிக்கப்பட வேண்டும். போதைக்கு அடிமையாதல், தேர்வில் முறைகேடு, வன்முறையில் ஈடுபடுதல் ஆகியவை தவிர்க்கப்பட வேண்டும். மாநில அளவிலும் இந்த ஆணையம் அமைக்கப்பட வேண்டும்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மனித உரிமை அமைப்புகள்
பகுப்பு:இந்திய அரசு அமைப்புகள்
பகுப்பு:மகளிர் மற்றும் குழந்தைகள் மேம்பாட்டு அமைச்சகம்
மெசிட்டிலீன்

**மெசிட்டிலீன்** அல்லது **1,3,5-டிரைமெதில்பென்சீனானது** மூன்று மெதில் தொகுதிகள் வளையத்தைச் சுற்றி சீர்மையாக பதிலியிடப்பட்ட பென்சீனின் வழிப்பொருளாகும். மற்ற இரண்டு டிரைமெதில்பென்சீன் மாற்றியங்களாக 1,2,4-மும்மெத்தில்பென்சீன்  மற்றும் 1,2.3-மும்மெத்தில்பென்சீன் ஆகியவை ஆகும். இந்த மூன்று சேர்மங்களுமே C6H3(CH3)3 என்ற மூலக்கூறு வாய்பாட்டைக் கொண்டவையாகும். இது பொதுவாக C6H3Me3 சுருக்கமாக குறிக்கப்படுகிறது. மெசிட்டிலீனானது நல்ல இனிய நறுமணத்துடன் கூடிய நிறமற்ற நீர்மம் ஆகும்.  இது, இதன் பழமையான மூலமான கரித்தாரின் பகுதிப்பொருாக உள்ளது. இது பலவிதமான நுண் வேதிப்பொருட்களின் முன்னோடிச் சேர்மமாக உள்ளது. C6H2Me3 என்ற மூலக்கூறு வாய்ப்பாட்டை உடைய மெசிட்டைல் தொகுதியானது பல்வேறு சேர்மங்களிலும் பதிலியாக உள்ளது.

## தயாரிப்பு
மெசிட்டிலீனானது சைலீனை ஒரு திண்ம அமில வினைவேகமாற்றியின் மீது அனுப்புவதன் மூலமோ அல்லது சைலீனை எளிய மெதில் அல்கைலேற்றம் செய்வதாலோ தயாரிக்கப்படுகிறது:
: 2&nbsp;C6H4(CH3)2 &nbsp; ⇌ &nbsp; C6H3(CH3)3 &nbsp; + &nbsp; C<sub>6</sub>H<sub>5</sub>CH<sub>3</sub>
: C6H4(CH3)2 &nbsp; + &nbsp; CH3OH &nbsp; → &nbsp; C6H3(CH3)3 &nbsp; + &nbsp; H2O
நடைமுறைக்குச் சாத்தியமற்றதாக இருந்தாலும், புரோப்பைன் மூலக்கூற்றை முப்படியாக்குதல் வினையின் மூலமாகவும், இச்சேர்மம் தயாரிக்கப்படலாம். இந்த வினை நிகழ ஒரு அமில வினையூக்கி தேவைப்படுகிறது. மேலும் இவ்வினையில் 1,3,5- மற்றும் 1,2,4-டிரைமெதில்பென்சீன்களின் கலவை கிடைக்கிறது.

கந்தக அமிலத்தால் வினைவேகப்படுத்தப்பட்டும், நீரகற்றம் செய்யப்பட்டும் அசிட்டோனானது ஆல்டால் குறுக்க வினை மூலம் முப்படியாக்கல் வினையில் ஈடுபட்டு மெசிட்டிலீனைத் தருகிறது.

## வினைகள்
நைட்ரிக் அமிலத்தால் மெசிட்டிலீனானது ஆக்சிசனேற்றம் செய்யப்பட்டு டிரைமெசிக் அமிலத்தைத் C6H3(COOH)3 தருகிறது. மிதமாக ஆக்சிசனேற்றியான மாங்கனீசு டை ஆக்சைடைப் பயன்படுத்தப்படும் பொழுது 3,5-டைமெதில்பென்சால்டிகைடானது உருவாகிறது. மெசிட்டிலீனானது டிரைபுளோரோபெரசிடிக் அமிலத்தால் ஆக்சிசனேற்றம் செய்யப்பட்டு மெசிட்டாலைத் (2,4,6-டிரைமெதில்பீனால்) தருகிறது.

## பயன்பாடுகள்
மெசிட்டிலீனானது முதன்மையாக2,4,6-மும்மெத்திலனிலீனின் முன்னோடிச் சேர்மமாகவும், நிறமேற்றிகளின் முன்னோடியாகவும் பயன்படுகிறது.  இந்த வழிப்பொருளானது மெசிட்டிலீனை தேர்ந்தெடுத்த ஒற்றைநைட்ரோஏற்றம் செய்யவைத்து மெதில் தொகுதிகள் ஆக்சிசனேற்றம் செய்வதை தவிர்த்து வினை நடைபெற வைப்பதன் மூலம் கிடைக்கப்பெறுகிறது.

அவ்காசு கலவைகளின் (வானுார்திகளுக்கான கேசோலின்) சேர்க்கைப் பொருளாகவும், பகுதிப்பொருளாகவும் பயன்படுத்தப்படுகிறது.

## மேற்கோள்கள்

பகுப்பு:ஆல்கைல்பென்சீன்கள்
பகுப்பு:நீரகக்கரிமக் கரைப்பான்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சோடியம் ஆக்சைடு

**சோடியம் ஆக்சைடு** *(Sodium oxide)* என்பது Na2O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாது வடிவத்தில் கிடைப்பதில்லை என்றாலும் பீங்கான்கள் மற்றும் கண்ணாடிகளில் பயன்படுத்தப்படுகிறது,  சோடியம் ஐதராக்சைடின்  அடிப்படை நீரிலி சோடியம் ஆக்சைடு என்பதால் தண்ணீர் சேர்க்கப்பட்டால் NaOH உற்பத்தி செய்யப்படுகிறது.

:Na2O  +  H2O  →  2 NaOH

கார உலோக ஆக்சைடுகள் M2O (M = Li, Na, K, RB) போன்ற கார உலோக ஆக்சைடுகள் புளோரைட்டு எதிர் கட்டமைப்பில் படிகமாகின்றன. இந்த நோக்குருவில் எதிர்மின் அயனிகள், நேர்மின் அயனிகளின் இடநிலை அமைப்புகள் தொடர்புடைய CaF2 இல் உள்ள தங்கள் நிலைப்பாடுகளுடன் நேரெதிர் அமைப்பில் படிகமாகியுள்ளன. சோடியம் அயனிகள் நான்கு ஆக்சைடு அயனிகளுடன் நான்முகி வடிவில் ஒருங்கிணைக்கப்பட்டும், எட்டு சோடியம் அயனிகள் ஆக்சைடு கனசதுரத்திலும் ஒருங்கிணைக்கப்பட்டுள்ளன .

## தயாரிப்பு

சோடியத்துடன் சோடியம் ஐதராக்சைடு, சோடியம் பெராக்சைடு அல்லது சோடியம் நைட்ரைட்டு சேர்ந்து வினைபுரிவதால் சோடியம் ஆக்சைடு உருவாகிறது:

: 2 NaOH  +  2 Na   →  2 Na2O + H2
: Na2O2 + 2 Na → 2 Na2O
: 2 NaNO2  +  6 Na  →  4 Na2O  +  N2

ஐதராக்சைடு, பெராக்சைடு அல்லது நைட்ரைட்டு எதுவாக இருந்தாலும் சோடியத்தினால் ஒடுக்கப்படும் வினைகளாகவே இவ்வினைகள் அமைகின்றன. 

காற்றில் எரியும் சோடியம் 20% Na2O மற்றும் 20% சோடியம் பெராக்சைடு,  Na2O2. ஆகியனவற்றை உருவாக்குகிறது. 

:6 Na + 2 O2 → 2 Na2O + Na2O2

மாறாக சோடியம் கார்பனேட்டை 851°செல்சியசு வெப்பநிலைக்குச் சூடுபடுத்தினாலும் சோடியம் ஆக்சைடும் கார்பன் டை ஆக்சைடும் உருவாகின்றன.  

: Na2CO3 → Na2O + CO2

208°செல்சியசு வெப்பநிலையில் சோடியம் அசுகார்பேட்டு சிதைவடைந்து பியூரான் வழிப்பொருட்களாகவும் சோடியம் ஆக்சைடாகவும் மாறுகிறது.

## பயன்பாடுகள்
### கண்ணாடி தயாரித்தல்
கண்ணாடிகள் தயாரித்தலில் சோடியம் ஆக்சைடு குறிப்பிடத்தக்க ஒரு பகுதிப்பொருளாக விளங்குகிறது. சோடா எனப்படும் சோடியம் கார்பனேட்டாக இங்கு இது பயன்படுத்தப்படுகிறது. சிக்கலான கூட்டமைப்பு கொண்ட பலபடிகளாக கண்ணாடிகள் காணப்படுவதால் இவற்றில் சோடியம் ஆக்சைடின் இருப்பு வெளிப்படையாகத் தெரிவதில்லை. பேரளவில் தயாரிக்கப்படும் கண்ணாடிகள் 15% சோடியம் ஆக்சைடு, 70% சிலிக்கா (சிலிக்கன் டையாக்சைடு), 9% கால்சியம் ஆக்சைடுகளைக் கொண்டுள்ளன. சிலிக்கா உருகும்போது அதன் வெப்பநிலையை குறைக்கும் ஓர் இளக்கியாக சோடியம் கார்பனேட்டு பயன்படுகிறது. தூய்மையான சிலிக்காவைக் காட்டிலும் சோடா கண்ணாடி மிகக்குறைந்த வெப்பநிலையையும் சற்று இழுவைத்தன்மையையும் கொண்டுள்ளது.  சிலிக்கன் டையாக்சைடும் சோடியம் கார்பனேட்டும்  வினைபுரிந்து சோடியம் சிலிக்கேட்டுகளாக Na2[SiO2]x[SiO3]. என்ற பொதுவாய்ப்பாட்டுடன் உருவாவதால் இம்மாற்றங்கள் நிகழ்கின்றன. 
:Na2CO3 → Na2O + CO2
:Na2O + SiO2 → Na2SiO3.

## இதையும் காண்க
*இலித்தியம் கோபால்ட் ஆக்சைடு
## மேற்கோள்கள்

## புற இணைப்புகள்

* Sodium oxide information at Webelements.
* External MSDS Data Sheet .

பகுப்பு:சோடியம் சேர்மங்கள்
பகுப்பு:ஆக்சிசன் சேர்மங்கள்
பகுப்பு:ஆக்சைடுகள்
பகுப்பு:புளோரைட்டு படிகக் கட்டமைப்பு
ஆடுதுறை - 4 (நெல்)

**ஏ டி டீ - 4** (*ADT 4*) பிரபலமாக **குறுவை** (*Kuruvai*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 100 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை,சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள பகுதிகளிலும், மற்றும் தமிழகத்தின் திருச்சி, தென் ஆற்காடு, மதுரை மாவட்டங்களிலும், மற்றும் புதுச்சேரி ஒன்றியப் பகுதியிலும் பெரும்பான்மையாக சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 4300 கிலோவரை (* 4.3 t/ha*) மகசூல் தரக்கூடியது.
* இதன் தானியமணிகள், தடித்து குட்டையாக உள்ளது.
* இந்நேல்லின் அரிசி, வெள்ளை நிறத்தில் காணப்படுகிறது.
* இவ்வகை குறுவைப் பருவத்திற்கு மிகவும் ஏற்றதாக கூறப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 
 
## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
லூயிசு சி. கே

**லூயிசு சி.கே.** (*Louis C.K.* (; born *Louis Székely*; செப்டம்பர் 12, 1967) அமெரிக்காவைச் சேர்ந்த நகைச்சுவையாளர் ஆவார். மேலும் நடிகர், எழுத்தாளர், இயக்குநர், தயாரிப்பாளர் மற்றும் ஆசிரியர் போன்ற பன்முகங்களைக் கொண்டவர் ஆவார். இவர் செப்டம்பர் 12, 1967 ஆம் ஆண்டு பிறந்தார். நகைச்சுவை நடிகர்களுக்காக 1990 களிலும், 2000 ஆம் ஆண்டின் ஆரம்ப காலங்களிலும் பல நகைச்சுவை நிகழ்ச்சிகளுக்கு எழுதுவதிலிருந்து தனது வாழ்க்கையைத் தொடங்கினார். தனது அசாத்தியமான திறமையின் மூலமாக உலகின் மிக வெற்றிகரமான நகைச்சுவை நடிகர்களில் ஒருவராக உயர்ந்தவர். நின்றபடி பேசும் தனது நகைச்சுவையின் மூலமாக புகழ்பெற்ற இவர், நகைச்சுவை தொகுப்புகளின் காணொலிகளையும் வெளியிட்டுள்ளார். எமி விருது உட்பட பல விருதுகளைப் பெற்றுள்ளார்.

## மேற்கோள்கள்

பகுப்பு:1967 பிறப்புகள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க அறியொணாமையியலாளர்கள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
நைலான் 11

**நைலான் 11** அல்லது **பாலிஅமைடு 11** (PA 11) ஒரு பாலிஅமைடு மற்றும் உயிர்ம நெகிழி ஆகும். இது நைலான் தொகுதி பலபடி வகையைச் சார்ந்தது. இச்சேர்மம் ஆமணக்கு வகைத் தாவரத்திலிருந்து அர்கேமாவால் ரில்சான் எனப்படும் வணிகப்பெயருடன் தயாரிக்கப்படுகிறது. இது 11-அமினோஅன்டெகேனோயிக் அமிலத்தின் பலபடியாக்கல்  வினையினால் தயாரிக்கப்படுகிறது. 

நைலான்-11 ஆனது, தானியங்கு எரிபொருள் குழாய்கள், காற்றழுத்த தடைக் குழாய்கள், மின்சாதன வடக்கம்பி கரையான் எதிர்ப்பு உறைகள், எண்ணெய் மற்றும் வாயு கொண்டு செல்லப் பயன்படும் நெகிழும் குழாய்கள், விளையாட்டு வீரர்கள் பயன்படுத்தும் காலணிகள், மின்னணு சாதனங்களின் பகுதிப்பொருட்கள், மருத்துவத் துறையில் சிறுநீர் வடிக்கப் பயன்படும் செருகு குழாய்கள் போன்ற உயர் செயல்திறன் கொண்ட பயன்பாடுகளில் பயன்படுத்தப்படுகின்றது.

## மேற்கோள்கள்

பகுப்பு:பாலியமைடுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பார்மிக் நீரிலி

**பார்மிக் நீரிலி**, (*Formic anhydride*)  என்ற மூலக்கூறு வாய்ப்பாட்டை உடைய ஒரு கரிமச் சேர்மம் ஆகும். இது **மெதனோயிக் நீரிலி** எனவும் அழைக்கப்படுகிறது. இதன் அமைப்பு வாய்ப்பாடு (H(C=O)−)2O ஆகும். இது பார்மிக் அமிலத்தின் (HCOOH) நீரிலி ஆகும். .

## தயாரிப்பு
பார்மைல் புளோரைடுடன் ஈதரில் உள்ள சோடியம் பார்மேட்டை −78&nbsp;°செ வெப்பநிலையில் வினைப்படுத்துவதன் மூலம் பார்மிக் நீரிலியானது தயாரிக்கப்படுகிறது. இது பார்மிக் அமிலத்தை ஈதரில் உள்ள N,N'-டைசைக்ளோஎக்சைல்கார்போடையிமைடுடன் ((−N=)2C) −10&nbsp;° செ வெப்பநிலையில் வினைப்படுத்துவதன் மூலமும் தயாரிக்கப்படுகிறது, இது அசிட்டிக் பார்மிக் நீரிலியின் சரியான விகிதமற்ற சிதைவின் மூலமாகவும் பெறப்படுகிறது.

## பண்புகள்
பார்மிக் நீரிலியானது 20 மிமீ பாதரச அழுத்தத்தில் 24&nbsp;°செ கொதிநிலை உடைய நீர்மமாகும். இச்சேர்மமானது, டை எதில் ஈதர் கரைசலில் நிலைத்தன்மை உடையது. இது குறைவான வெப்பநிலை மற்றும் அழுத்தநிலையில் வாலை வடித்தல் மூலமாக பிரித்தெடுக்கப்படுகிறது. ஆனால், அறை வெப்பநிலையை விட அதிகமான வெப்பநிலையில் இது சிதைவுறுகிறது. இது பார்மிக் அமிலம் மற்றும் கார்பன் மோனாக்சைடாக சிதைவுறுகிறது.

பார்மிக் நீரிலியின் சிதைவு வினையில் பார்மிக் அமிலமானது வினைவேகமாற்றியாக செயல்படுகிறது.

வாயு நிலையில் உள்ள ஓசோனுடனான எத்திலீனின் வினையில் பார்மிக் நீரிலியானது கண்டறியப்படலாம்.  இந்த பார்மிக் நீரிலி மூலக்கூறானது வாயு நிலையில் சமதள அமைப்பைப் பெற்றுள்ளது.

## மேற்கோள்கள்

பகுப்பு:அமில நீரிலிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
டைசோடியம் மெத்தில் ஆர்சனேட்டு

**டைசோடியம் மெத்தில் ஆர்சனேட்டு** *(Disodium methyl arsonate)* என்பது CH3AsO3Na2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நீரில் கரையக்கூடிய இத்திண்மம் மெத்தேனார்சனிக் அமிலத்திலிருந்து தருவிக்கப்படுகிறது. களைக்கொல்லியாக இது பயன்படுத்தப்படுகிறது. மெத்தார்சினட், சிடெனோசின், டோனார்சன், டோனார்சின், ஆர்சினைல், ஆர்சைனல் மற்றும் டையார்சன் உள்ளிட்ட பெயர்கள் இச்சேர்மத்திற்கான வர்த்தக்ப் பெயர்களாக உள்ளன.
## மேற்கோள்கள்

பகுப்பு:சோடியம் சேர்மங்கள்
பகுப்பு:களைக்கொல்லிகள்
பகுப்பு:கரிம ஆர்சனிக் சேர்மங்கள்
அப்பர்தாய்ட் அருங்காட்சியகம்

**அப்பர்தாய்ட் அருங்காட்சியகம்**  (Apartheid Museum) என்பது தென்னாப்பிரிக்காவில் ஜோகானஸ்பேர்க்கில் உள்ளது. 2001 ஆம் ஆண்டில் தொடங்கப்பட்ட இந்த அருங்காட்சியகத்தில்  தென்னாப்பிரிக்காவில் நிலவி வந்த  நிறவெறி ஆட்சி பற்றியும், நிறவெறி  அடக்கு முறையில் மக்களின் வாழ் நிலைப்பற்றியும் 20 ஆம் நூற்றாண்டில் தென்னாப்பிரிக்க வரலாறு பற்றியும் காட்சிப்படுத்தப்பட்டுள்ளது. பல்வேறு கலைஞர்கள், வடிவமைப்பாளர்கள் திரைப்பட உருவாக்குநர்கள் இந்த அருங்காட்சியகம் அமைய பங்காற்றினார்கள். 

இந்த அப்பர்தாய்ட் அருங்காட்சியகத்தைக் கட்டுவதற்கான செலவுப் பணம் 80 மில்லியன் ரேன்டுகளை, கோல்டு ரீப் சிட்டி என்னும் ஒரு கூட்டமைப்பு அளித்தது. 

## சான்றாவணம்

பகுப்பு:தென்னாப்பிரிக்காவின் அருங்காட்சியகங்கள்
திருவளர்ச்சோலை

**திருவளர்ச்சோலை** () என்பது இந்தியா, தமிழ்நாட்டில், திருச்சிராப்பள்ளி மாவட்டத்தில் உள்ள ஒரு கிராமம் ஆகும்.

இது கல்லணையிலிருந்து திருவானைக்கோவில் செல்லும் வழியில் 9 கி.மீ. தூரத்தில் உள்ளது. ஸ்ரீரங்கம் சட்டமன்றத் தொகுதிக்கும் திருச்சி நாடாளுமன்றத் தொகுதிக்கும் உட்பட்டது. இங்கு வாழை, கரும்பு, நெல் மற்றும் உளுந்து பயிர்கள் அதிகமாக விளைகின்றன.

## வழிபாட்டிடங்கள்
* தண்டாயுதபாணிசாமி திருக்கோவில்
* சுப்ரமணியசுவாமி திருக்கோவில் 

## மேர்கோள்கள்


பகுப்பு:திருச்சிராப்பள்ளி மாவட்டத்திலுள்ள கிராமங்கள்
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
அளவை ஆகுபெயர்கள்

**அளவை ஆகுபெயர்கள்** என்பன ஆகு பெயர்களில் எண்ணல் எடுத்தல், முகத்தல், நீட்டல் போன்ற அளவைப் பெயர்களை குறிக்கும் ஆகுபெயர்கள் ஆகும். 

## ஆகுபெயர்
ஒரு பொருளின்பெயர் தனக்குரிய பொருளைக் குறிக்காமல் தன்னோடு தொடர்புடைய பொருளைக் குறிப்பது ஆகுபெயர் ஆகும்.  அதாவது, ஒரு பொருளின் பெயர் தன்னோடு தொடர்புடைய பிறிதோர் பொருளுக்குத் தொன்றுதொட்டு ஆகிவருவது ஆகுபெயர். இது பதினாறு வகைப்படும்.

பொருளாகு பெயர்
இடவாகுபெயர்
காலவாகுபெயர்
சினையாகுபெயர்
குணவாகுபெயர்
தொழிலாகுபெயர்

என்பன முக்கிய அளவைஆகுபெயர்களாகும்

## அளவை ஆகுபெயர்கள்
 எண்ணல் அளவை எடுத்தல் அளவை முகத்தில் அளவை நீட்டல் அளவை ஆகியன அளவை ஆகுபெயர்களாக வழங்கி வருகின்றன. 

எண்ணல் அளவை ஆகுபெயர்  -,"ஒன்று பெற்றால் ஒளிமயம்"
      இத்தொடரில் ஒன்று எனும் எண்ணுப்பெயர், அவ்ஂவெண்ணிக்கையுடைய குழந்தைக்கும் பெயராகி வந்துள்ளது.இஃது எண்ணல் அளவை ஆகுபெயர்.

#### எடுத்தல் அளவை ஆகுபெயர் அரிசிக் கடைக்குச் சென்று," ஐந்து கிலோ என்ன விலை ?" கேட்பது.
   இத்தொடரில்," ஐந்து கிலோ" என்னும் அளவுப் பெயர் அவ்வளவைக் குறிக்காமல் அவ்வளவுடைய அரிசியைக் குறிக்கிறது.எனவே இது எடுத்தல் அளவை ஆகுபெயர்.
முகத்தல் அளவை ஆகுபெயர்"பால்காரரிடம் இரண்டு லிட்டர் கொடு" எனக் கேட்டால் அவ்வளவுடைய பால் தேவை என்பது பொருளாகும் 

நீட்டல் அளவை ஆகுபெயர்"மூன்று மீட்டர் கொடு." இத்தொடரில் மூன்று மீட்டர் என்பது அவ்வளவுடைய அளவுக்குக் குறிக்காமல் அதனால் நீட்டி அளக்கப்பெறும் துணிக்கு ஆகி வந்தது.

பகுப்பு:தமிழ் இலக்கணம்
சீனிவாச நகர்

**சீனிவாச நகர்** (*Srinivasa Nagar*) திருச்சிராப்பள்ளி மாநகராட்சியின் புறநகர் ஆகும். இது தமிழ்நாடு மாநிலத்தில், இந்தியாவில் உள்ளது. திருச்சிராப்பள்ளி மாநகராட்சியின் ஸ்ரீரங்கம் மண்டலத்தின் ஒரு பகுதியாக உள்ளது.

## மேற்கோள்கள்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
உமா நாராயண்

**உமா நாராயண்** (*Uma Narayan*, பிறப்பு: ஏப்ரல் 16, 1958) ஒரு பெண்ணிய அறிஞர் மற்றும் வஸார் கல்லூரியில் தத்துவப் பேராசிரியர் ஆவார்.

## பணி
இவர் *டிஸ்லொக்கேடிங் கல்ச்சர்ஸ்: ஐடென்டிடிஸ், டிராடிசன்ஸ், அண்ட் தேர்ட் வேர்ல்டு ஃபெமினிசம்* (Dislocating Cultures: Identities, Traditions and Third World Feminism) என்ற நுாலின் ஆசிரியர் ஆவார். இந்த நுாலில் இவர் பெண்ணியம் என்பது வெறும் மேற்கத்திய சொல்லாக்கம் மட்டுமே எனக் கூறுகிறார், அதே சமயம் கிழக்கு இந்திய பெண்ணியம் மேற்கு மாதிரிகள் அடிப்படையிலானது என்ற கருத்தினைக் கடுமையாக மறுக்கிறார். மேலும், இவர் மேற்கத்தியமயமாக்கல் என்பதன் உள்ளடக்கத்தை எது உருவாக்கியது? என்பது தொடர்பான குற்றச்சாட்டுகள் மறுபரிசீலனை செய்யப்பட வேண்டியவை என்ற கருத்தையும் முன்வைக்கிறார்.

உமா நாராயண், மேரி எல். ஷான்லியுடன் இணை ஆசிரியராய் இருந்து *ரீகன்ஸ்ட்ரக்டிங் பொலிடிகல் தியரி: பெமினிஸ்ட் பெர்ஸ்பெக்டிவ்ஸ்* (Reconstructing Political Theory: Feminist Perspectives), ஜூலியா பார்ட்கோயியாக் உடன் இணைந்து *ஹேவிங் அண்ட் ரைசிங் சில்ட்ரென்* (Having and Raising Children) மற்றும் சாண்ட்ரா ஹார்டிங் உடன் இணைந்து *டிசென்டெரிங் தி சென்டர்:பிலாசபி ஃபார் மல்டிகல்சுரல், போஸ்ட்காலனியல் அண்ட் ஃபெமினிஸ்ட் வேர்ல்டு* (Decentering the Center: Philosophy for a Multicultural, Postcolonial, and Feminist World) ஆகிய நுால்களை எழுதியுள்ளார். இவர், மானிடவியல் துறையின் தலைவராக ஆஸ்ரூ சி. மெல்லன் உள்ள வசார் கல்லூரியில் பேராசிரியராக உள்ளார்.

## கல்வி
நாராயண் தத்துவத்தில் இளங்கலைப் பட்டத்தை பம்பாய் பல்கலைக்கழகத்தில் இருந்தும் முதுகலைப் பட்டத்தை பூனா பல்கலைக்கழகத்திலும் பெற்றார். இவர் 1990 ஆம் ஆண்டில் முனைவர் பட்டத்தை ரட்ஜர்ஸ் பல்கலைக்கழகத்திலும் பெற்றார்.

## துணை நூல்கள்

## ஆதாரங்கள்
*Vassar Biography 
*Rambles cultural arts magazine

பகுப்பு:பெண்ணிய எழுத்தாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இந்தியப் பெண்ணியவாதிகள்
சி. நயினார் குலசேகரன்

**சி. நயினார் குலசேகரன்** ( - 30 ஜூலை 2017) தமிழ்நாட்டில் தூத்துக்குடி மாவட்டம், நட்டாத்தி கிராமத்தைச் சேர்ந்த சமூகச் செயற்பாட்டாளராவார். தாமிரபரணி ஆற்றைக் காக்க பல்வேறு போராட்டங்களைத் முன்னெடுத்தவர்.

சிறுவயதிலிருந்தே விவசாயிகளுக்கு ஆதரவாகப் பல போராட்டங்களை நடத்தினார். காங்கிரஸ் கட்சியின் மாவட்டச் செயலாளராகவும் இருந்தார். தாமிரபரணி ஆற்றை பாதுகாக்க "தாமிரபரணி நதிநீர் பேரவை" என்ற அமைப்பை நிறுவினார். தாமிரபரணியிலிருந்து தொழிற்சாலைகளுக்குத் தண்ணீர் எடுக்கத் தடை, மணல் அள்ள எதிர்ப்பு, தாமிரபரணி மாசைக் குறைக்க நடவடிக்கை, ஸ்ரீவைகுண்டம் அணை தூர்வாரக் கோரிக்கை எனப் பல போராட்டங்களை நடத்தியவர். நீதிமன்றத்தில் வழக்கு தொடுத்து 5 ஆண்டுகள் தாமிரபரணியிலிருந்து மணல் அள்ள தடையாணை பெற்றுத் தந்தவர்களுள் ஒருவராவார். விவசாயப் பிரச்னைகளுக்காகப் போராட்டம் நடத்தி 10 முறை கைதாகி, சிறைக்குச் சென்று வந்தவர். 94 வயதில் உடல் நலக்குறைவால் 2017 ஜூலை 30-ல் காலமானார்.

## மேற்கோள்கள்


பகுப்பு:தமிழ் சுற்றுச்சூழல் செயற்பாட்டாளர்கள்
பகுப்பு:தமிழ் விவசாயிகள்
பகுப்பு:2017 இறப்புகள்
பகுப்பு:தூத்துக்குடி மாவட்ட மக்கள்
பகுப்பு:1924 பிறப்புகள்
அம்பை - 18 (நெல்)

**அம்பை - 18** *(ASD 18)* முன்மொழிவு எண்: *(IET-11749)*; எனப்படும் இந்த நெல் வகை, **[[ஆடுதுறை - 31 (நெல்)|ஆடுதுறை - 31]]** நெல் இரகத்தையும்,  **ஐ ஆர் - 50**  *(IR 50)* நெல் இரகத்தையும் ஒன்றிணைத்து உருவாக்கப்பட்ட தமிழ்நாட்டின் நெல் வகையாகும்.

## காலம்
குறுகியகால நெற்பயிர்களில் ஒன்றான இது, 105 -110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 18 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## வெளியீடு
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (*Rice Research Station, Ambasamudram*), 1991 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

## சிறப்புப் பண்புகள்
* இந்த நெல் இரகம் ஒரு ஏக்கருக்கு 7300 கிலோவரை (* 7.3 t/ha*) மகசூல் தரக்கூடியது.
* இதன் நெற்பயிர் குலைநோயை எதிர்க்கும்  திறனுடையது. 
* இந்நேல்லின் அரிசி, வெள்ளை நிறத்தில் மிதமெல்லிய அளவில் காணப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
1509 இல் இந்தியா

## நிகழ்வுகள்
* 3 பிப்ரவரி – டையு போா்.
* 26 ஜூலை – கிருஷ்ணதேவராயா் தனது ஆட்சியை விஜயநகர பேரரசுடன் ஆரம்பித்தாா்.
* பிரான்சிஸ்கோ டி அல்மெய்டா என்பவர் இந்தியாவில் போர்த்துகீசிய ஆட்சியை நிலைநிறுத்தியவா். (தொடக்கம் 1505)
* அபோன்சோ டி அல்புகர்க் இந்தியாவின் போ்த்துகீசிய ஆளுநர் ஆனாா் (1515 வரை)
* போர்த்துகீசியா்கள் பாம்பாயை வாங்கியது.

## பிறப்பு
* கனகதாசர் என்பவா் ஒரு கவிஞர், தத்துவஞானி, இசைக்கலைஞர் மற்றும் இசையமைப்பாளர். இவர் நவீன கர்நாடகாவில் பிறந்தார். (1609 இல் இறப்பு)

## மரணங்கள்
* வீராநராசிம்ம ராயா்

## மேலும்காண்க
* இந்திய வரலாற்றின் காலக்கோடு

## குறிப்புகள்

பகுப்பு:1500களில் இந்தியா
இந்தியா
பரிசு அட்டை

**பரிசு அட்டை** (*Gift Card*) (வட அமெரிக்காவில் 'பரிசுச் சான்றிதழ்' (Gift Certificate) எனவும், இங்கிலாந்தில் 'பரிசு இரசீது' (Gift Voucher) அல்லது 'பரிசு வில்லை' (Gift Token) என்றும் அழைக்கப்படுகிறது).

'பரிசு வில்லை' எனப்படுவ்து, ஒரு குறிப்பிட்ட கடையில் அல்லது தொடர்புடைய வணிக நிறுவனத்தில் பொருளை வாங்குவதற்குப் பணத்துக்கு மாற்றாக வங்கிகள் அல்லது தனி நிறுவனங்களால் வழங்கப்படும் 'தேய்ப்பு அட்டை' (Swipe Card) ஆகும். இதில் முன்கூட்டியே குறிப்பிட்ட அளவில் பணமதிப்பு சேர்க்கப்பட்டிருக்கும். இவை பெரும்பாலும் நிறுவனத் தொழிலாளர்களுக்கும் வாடிக்கையாளருக்கும்,  அவர்களுக்குத் தேவையான பொருட்களை வாங்கிக்கொள்ள, அவர்கள் பணிபுரியும் நிறுவனங்களால் ஊக்கத் தொகையாகவும் சிறப்பு நிலைப் பணிகளுக்குப் பரிசாககவும், விளம்பரத்திற்காகக்வும், விழாக்காலப் பரிசுகளாகவும் அவ்வப்போது வழங்கப்படுகின்றன.

பரிசு அட்டைகள் பெரும்பாலும் அச்சிட்ட காகித அட்டைகளாகவே வழங்கப்படுகின்றன. சில வேளைகளில் 'மின்னணுத் தகவல் அட்டை' முறையிலும் வழங்கப்படுவதுண்டு. இந்த அட்டைகள் தோற்றத்தில் 'கடன் அட்டை' அல்லது 'பற்று அட்டை' போலவே இருக்கும். இந்த அட்டைக்குத் தனியான வரிசை எண் மற்றும் ரகசிய எண் இருக்கும். இந்த அட்டைகளைக் கடைகளில் வைக்கப்பட்டுள்ள 'துழவு இயந்திரம்' (Card Scanner) அல்லது 'விற்பனை மைய இயந்திரம் (POS-Point of Sale) வழியாகப் பயன்படுத்திப் பொருட்களை வாங்கிக்கொள்ள முடியும். இவற்றை, இணைய வணிக நிறுவனங்களின் 'இயங்கலைக் கடைகள்' (On-line Shop) மூலம் பொருட்கள் வாங்குவதற்கும் பயன்படுத்திக்கொள்ள முடியும்.

இந்த அட்டைகளில் இருந்து பொருட்களை வாங்க ஒரு குறிப்பிட்ட 'செல்லுபடிக் காலம்' (Validity Period) கொடுக்கப்பட்டிருக்கும் அந்தக் காலத்திற்குள்  அந்த அட்டையைப் பயன்படுத்திக் கொள்ள வேண்டும். செல்லுபடிக் காலம் கடந்தவுடன் தானாகவே அந்த அட்டையின் பயன்பாடு அதனுடைய நிறுவனத்தால் தடைசெய்யப் பட்டு விடும்

## மேற்கோள்கள்

பகுப்பு:நுகர்வு
பகுப்பு:பண்பாடு
ஆடுதுறை - 7 (நெல்)

**ஏ டி டீ - 7** (*ADT 7*) பிரபலமாக **வெள்ளை ஒட்டடம்** (*White ottadam*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
மிக நீண்டகால நெற்பயிர்களில் ஒன்றான இது, 220 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி/ பிசாணம், மற்றும் பின் பிசாணம். போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள, தமிழகத்தின் தஞ்சை மாவட்டத்திலும், புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம், ஒரு ஏக்கருக்கு 2200 கிலோவரை (* 2.2 t/ha*) மகசூல் தரக்கூடியது.
* இதன் தானியமணிகள், தடித்து குட்டையாக உள்ளது.
* இந்நேல்லின் அரிசி, வெள்ளை நிறத்தில் காணப்படுகிறது.
* ஊடு வகை ஊடுபயிராக சாகுபடி செய்வதற்கு சிறந்த இரகமாக கருதப்படுகிறது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 
 
## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பால்கோ கலப்புலோகம்

**பால்கோ** *(Balco)* என்பது ஒரு நிக்கல்-இரும்பு கலப்புலோகம் ஆகும், நிக்கல் போன்ற வெப்ப கடத்துத்திறனும் அதைவிட இருமடங்கு அதிக மின் தடையும் கொண்டது ஆகும். இது குறைந்த செலவு  வெப்பத்தடை உணர்கருவிகள் செய்ய பயன்படுத்தப்படுகிறது. இதுவே இக்கலப்புலோகத்தின் முதன்மையான பயனாகும். 70% நிக்கல் மற்றும் 30% இரும்பு கலந்து இக்கலப்புலோகம் உருவாக்கப்படுகிறது. ஆரிசன் நிறுவனம் இக்கலப்புலோகத்தை ஐட்டம்கோ என்ற பெயரில் விற்பனை செய்கிறது. வெப்பத்தடை உணர்கருவிகள் மின்தடையை வெப்பத்தின் செயலை முன்னறிந்து கொள்ளுமாறு மாற்றியமைத்து ஒரு வெப்பநிலைமானியைப் போல பயன்படுகின்றன. 

பால்கோ கலப்புலோகத்தின் வெப்பநிலை குணகம் 0. 00518 ஆகும். கிட்டத்தட்ட தூய நிக்கல் உலோகத்தின் வெப்ப குணகத்திற்கு 0.00672 இணையாக ஆனால் சிறப்பான நேரியல்புடன் காணப்படுகிறது. இயந்திரரீதியாக வலுவானதாகவும் சிறிதளவு அரிப்பை எதிர்க்கும் தன்மையையும் இது பெற்றுள்ளது. 

வெப்பத்தடை உணர்கருவி தனிமங்களில் பிளாட்டினம் பரிந்துரைக்கப்படுகிற்து. விலை ஒரு புறமிருந்தாலும் அதன் தாழ் வெப்பநிலை குணகத்  தடை மதிப்பு (.00385) இங்கு முக்கியத்துவம் பெறுகிறது. மேலும் நீண்ட நிலைத்தன்மையும், மீள்பயன்பாடும் கூடுதல் காரணங்களாகும்.

## இவற்றையும் காண்க
*வெப்பமானி

## மேற்கோள்கள்

பகுப்பு:நிக்கல் கலப்புலோகங்கள்
பகுப்பு:கலப்புலோகங்கள்
நகோ ஏரி

கின்னார் மாவட்டத்தின் பூ துணை பிரிவுகளில் அதிக உயரமான ஏரி நகோ ஏரி. இது நாகோ கிராமத்தின் எல்லையின் பகுதியாகவும், இந்தக் கிராமத்தின் அரை ஏரி எல்லையில் புதைக்கப்பட்டதாகவும் தெரிகிறது. இது கடல் மட்டத்திலிருந்து 3,662 மீட்டர் (12,014 அடி) ஆகும். இந்த ஏரி வில்லோ மற்றும் பாப்ளர் மரங்களால் சூழப்பட்டுள்ளது. ஏரி அருகே நான்கு புத்த கோயில்கள் உள்ளன. இந்த இடத்திற்கு அருகாமையில் பத்மசாம்பவ புனித தோற்றத்தை கொண்டிருக்கும் காட்சியைக் காணலாம். பல மைல்களுக்கு அப்பால் தாசிங்க் என்று அழைக்கப்படும் ஒரு கிராமம் உள்ளது, அதில் பல குகைகள் உள்ளன, அங்கு குரு பத்மாசம்பவா தியானம் செய்ததாக நம்பப்படுகிறது மற்றும் சீடர்களுக்கு பேச்சு கொடுத்தது. ஒரு நீர்வீழ்ச்சி அருகில் உள்ளது, அதில் பனி தண்ணீர் பாலை நதி போன்றது. இது தேவதைகள் ஒரு பரலோக சாம்ராஜ்யம் என்று விளக்கம் சொல்கிறது. இந்த குகைகளில் ஒன்று இந்த தேவதைகள் அல்லது பிற தெய்வீகங்களின் நேரடி அடிச்சுவடுகளைப் பார்க்க முடிகிறது. இந்த பள்ளத்தாக்கு மக்களுக்கு புனிதமான இடம். லடாக் மற்றும் ஸ்துபி பள்ளத்தாக்கு போன்ற இடங்களிலிருந்து வந்தவர்கள்..
thumb|ஹிமாச்சல பிரதேசம் இந்தியாவின் நாகோவில் இந்திய ஹிமாலய சிகரங்களின் பிரதிபலிப்பு

## குறிப்புகள்

## வெளி இணைப்புகள்
* Himachal Pradesh Tourism Department 

பகுப்பு:இமாச்சலப் பிரதேச ஏரிகள்